གནམ་ཁའི་དཀར་གསལ་ཟླ་བ་ཁྱོད།།གཏན་རྐྱང་འཕེལ་འགྲིབ་མང་བ་དེ།།རྒྱུ་རྐྱེན་ཅི་ཡིན་འདྲི་བའི་ཚེ།།སྨིན་ཆུང་བུ་མོའི་བསམ་སྤྱོད་དེ།།བརྟན་བརྟན་རྩ་ལས་མེད་དོ་ཞེས།།ཕོ་རབས་རྣམས་ལ་སྟོན་དོ་ལོ།།ལྡུམ་རྭའི་སེར་ཤོས་མེ་ཏོག་ཁྱོད།།གཏན་རྐྱང་ཕར་ཚུར་གཡོ་བ་དེ།།རྒྱུ་རྐྱེན་ཅི་ཡིན་འདྲི་བའི་ཚེ།།སྨིན་ཆུང་བུ་མོའི་བློ་སེམས་འདི།།གཡོ་སྒྱུ་ཆེ་བ་ཡིན་ནོ་ཞེས།།ཕོ་རབས་རྣམས་ལ་སྟོན་དོ་ལོ།།འཇིག་རྟེན་དུས་བཞི་དུས་དྲུག་ཁྱོད།།གཏན་རྐྱང་འགྱུར་ལྡོག་མང་བ་དེ།།རྒྱུ་རྐྱེན་ཅི་ཡིན་འདྲི་བའི་ཚེ།།སྨིན་ཆུང་བུ་མོའི་སེམས་འདི་སྨོ།།འགྱུར་བའི་རང་བཞིན་ཡིན་ནོ་ཞེས།།ཕོ་རབས་རྣམས་ལ་སྟོན་དོ་ལོ།།གངས་ལུ་ཆགས་པའི་ཁ་བ་ཁྱོད།།གཏན་རྐྱང་ཉིམ་གིས་ཞུ་མི་འདི།།